Jop ka Panaliar ia ka Lumpariat 5-0 – Wyrta
Jowai: Ynne ka sngi ka Panaliar waka Lumpariat da iatyngkhooh ki ha ka ialehke heiwa ka Panaliar emkaam ko u jop da 4 kol yow lai chakhmat katwa ka Lumpariat won emkaam ko u jop donhi. Ha ka minit wa 11 u Dari Thma da sdang u pynpoi ia ka Panaliar cha ka thong iong ka. Ha ka minit wa 43 u Dapsming Kynjing da ioh u thap ia ka kol kawa pynpoi ia ka Panaliar ha chitein i thong iong ka deiwa duna sa ar kol.
Ha ka kylla miet u Jekisai Shylla da ioh u pynkhih ia ka jar ha ka minit wa 53. Ki nongialehke ka Panaliar heini i por da ioh mynsien ioh bor ki u pynpoi ia ka thong u thap soo kol kawa da e da u Beitmi Shylla ha ka minit wa 59 ia ka kol wa soo. Ki nongiahelhke ka Panaliar da pyntikna ki ia i thaw iong ki ha ka semifinal deiwa thap ki sa kawi ka kol na ka kjat u Chemewan Lakiang ha ka minit 80+3.
Ha kawa kut ia kani ka kynjetbol ynne ka sngi da jop da ka Panaliar 5-0